**แบบจัดเก็บองค์ความรู้ในการปฏิบัติงาน**

องค์ความรู้ในการปฏิบัติงาน เรื่อง การลดต้นทุนการผลิตข้าว

เจ้าขององค์ความรู้ชื่อ นายอดิศักดิ์ เข็มสุวรรณ

ตำแหน่ง นักวิชาการส่งเสริมการเกษตร

สังกัด สำนักงานเกษตรจังหวัดพระนครศรีอยุธยา

วันที่บันทึกความรู้ ๑๗ มิถุนายน ๒๕๕๘

|  |  |
| --- | --- |
| **กระบวนการ/ขั้นตอน/วิธีปฏิบัติ** | **ข้อแนะนำ/เอกสารอ้างอิง/คู่มือต่างๆ ที่จำเป็นสำหรับปฏิบัติงานในกิจกรรมนั้น เช่น พ.ร.บ. ระเบียบบริหารราชการแผ่นดิน (ฉบับที่...มาตรา...วรรค...บรรทัดที่...)/ข้อพึงระวัง** |
| **การลดต้นทุนการผลิตข้าว โดยการใช้ปุ๋ยตามค่าวิเคราะห์ดิน**  การใช้ปุ๋ยตามค่าวิเคราะห์ดิน/การใช้ปุ๋ยแบบสั่งตัด คือการใช้ปุ๋ยเท่าที่จำเป็นตามความต้องการของพืช โดยมีการวิเคราะห์ความอุดมสมบูรณ์ของดิน ซึ่งได้จากการเก็บตัวอย่างของดินมาวิเคราะห์ เพื่อให้ทราบถึงปริมาณธาตุอาหารที่มีอยู่ในดิน สภาพความเป็นกรด-ด่าง และนำมาเปรียบเทียบกับปริมาณความต้องการธาตุอาหารของพืชที่ปลูกในแต่ละฤดู จากนั้นจึงคำนวณปริมาณธาตุอาหารหลัก (N-P-K) เพิ่มตามคำแนะนำ  **การเก็บตัวอย่างดินเพื่อการวิเคราะห์**  การเก็บตัวอย่างดินควรเก็บหลังจากการเก็บเกี่ยวแล้ว เพราะระยะนี้ดินมีความชื้นอยู่พอสมควรไม่แห้งหรือแฉะจนเกินไป  **วิธีเก็บตัวอย่างดิน**  ถ้าที่ดินเป็นแปลงใหญ่ควรแบ่งเป็นแปลงย่อยที่มีขนาดไม่เกิน 30 ไร่ โดยเก็บดิน ประมาณ 10 – 20 จุด เก็บมารวมกันเป็น 1 ตัวอย่าง เก็บดินโดยใช้จอบ เสียม หรือพลั่ว ขุดหลุมเป็นรูปตัว V ลึกประมาณ 15 ซม. หรือ 6 นิ้ว แซะดินข้างหลุมให้หนาประมาณ 2-3 ซม. งัดดินติดเสียมขึ้นมาและปาดดินด้านข้างออกทั้งสองข้างเก็บดินส่วนกลางใส่ถุงไว้ รวมกับดินที่เก็บจากจุดอื่นๆ ในแปลงย่อยนั้น  **การเตรียมตัวอย่างดินเพื่อส่งวิเคราะห์**  ย่อยหรือทุบดินแต่ละตัวอย่างให้เป็นก้อนเล็กคลุกเคล้าดินแต่ละตัวอย่างให้เข้ากัน ผึ่งลมไว้ประมาณ 2-3 วัน ไม่ควรผึ่งแดด และไม่ให้มีสิ่งอื่นเจือปน แบ่งดินออกเป็นส่วนๆ แต่ละส่วนหนักประมาณ 1 กิโลกรัม เอาดินเพียงหนึ่งส่วนใส่ถุงพลาสติก เขียนรายละเอียดของดินใส่ลงไปในถุงและรัดปากถุงให้แน่น  **การตรวจสอบดิน**  การนำดินไปตรวจสอบเบื้องต้นโดยชุดตรวจสอบดิน (Soil Test Kit) ถ้าต้องการความละเอียดมากให้ส่งที่กรมพัฒนาที่ดิน |  |
| ผู้บันทึกความรู้ชื่อ-สกุล นางสาวทิพย์นันทา เที่ยงธรรมตำแหน่งนักวิชาการส่งเสริมการเกษตรปฏิบัติการ  สังกัด สำนักงานเกษตรอำเภอท่าเรือ จังหวัดพระนครศรีอยุธยา  ติดต่อได้ที่ สำนักงานเกษตรอำเภอท่าเรือ โทร. ๐๓๕-๓๔๑๔๔๔ | |